สวัสดีครับ ผมต้องการจะถามว่าถูกหมาเลียที่บริเวณสะเก็ดแผลที่แห้งแล้วมีโอกาศได้รับเชื้อพิษสุนัขบ้ามากน้อยแค่ไหนครับ เผอิญว่าผมไม่แน่ใจว่าบริเวณที่ถูกเลียใช่บริเวณแผลไหม แต่ก็กังวลว่าจะเป็นที่นั้นเช่นกัน เพราะเป็นบริเวญ ใกล้เคียงกันครับ เป็นแผลจากการเดินชนขอบเตียงไม่ใหญ่มาก และแห้งแล้วครับ ส่วนข้อมูลของหมา เป็นหมาของยามครับ ไม่ได้รู้จักกับเค้าส่วนตัวเลยไม่รู้ว่าเค้าได้รับการฉีดวัคซีนหรือยัง ในกรณีที่ไม่แน่ใจว่าโดนแผลไหม ควรฉีดวัคซีนกันไว้ไหมครับ แต่ช่วงนี้ก็ไม่ค่อยอยากไปที่โรงพยาบาลเนื่องจากการแพร่ระบาดของ COVID19 ผมต้องการความคิดเห็นจากผู้เชี่ยวชาญมาช่วยในการตัดสินใจครับ ขอบมากครับ
สวัสดีค่ะ โรคพิษสุนัขบ้าเป็นการติดเชื้อจากสัตว์เลี้ยงลูกด้วยนม การสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆการถูกสุนัขมาเลียตรงสะเก็ดแผลที่แห้งไปแล้ว ไม่ใช่แผลเปิดนั้น โอกาสรับเชื้อมีได้ค่อนข้างน้อย น่าจะยังไม่มีความจำเป็นต้องไปรับวัคซีน แต่หากไม่สบายใจ สามารถไปพบแพทย์ที่รพใกล้บ้านเพื่อประเมินอาการอย่างละเอียดอีกครั้ง และให้นำสมุดวัคซีนเดิมไปให้แพทย์ดูด้วยค่ะ ปกติแล้วถ้าไม่มีความเสี่ยงอะไร ก็ยังไม่ต้องฉีด ยกเว้นว่าจะฉีดเพื่อป้องกันไว้ก่อน แต่หากโดนกัดจริงในอนาคตก็อาจจะต้องมากระตุ้นวัคซีนอีกครั้ง